Vedenie

23. 03. 2020

**Správa o činnosti Vydavateľstva SPEKTRUM STU za rok 2019**

Predkladá: doc. Ing. arch. Ľubica Vitková, PhD.

prorektorka pre propagáciu a zahraničie

Vypracoval: Ing. Roman Zsigo

riaditeľ Vydavateľstva SPEKTRUM STU

Zdôvodnenie: Vyhodnotenie činnosti Vydavateľstva SPEKTRUM STU

Návrh uznesenia: Vedenie STU berie na vedomie Správu o činnosti Vydavateľstva SPEKTRUM STU za rok 2019

1. bez pri pripomienok
2. s pripomienkami
3. **Všeobecné informácie**

Vydavateľstvo SPEKTRUM STU je univerzitným pracoviskom STU, ktoré zabezpečuje vydávanie a sprístupnenie študijnej a inej odbornej literatúry, všeobecnej literatúry, časopisov a ostatných tlačovín. Činnosť Vydavateľstva SPEKTRUM STU sa riadi Organizačným poriadkom Vydavateľstva STU č. 1/2015, prerokovaným v Akademickom senáte 26. 10. 2015 a účinným od 1. 1. 2016, ktorý definuje poslanie, predmet činnosti, organizačnú štruktúru a ostatné náležitosti vydavateľstva.

1. **Pracoviská, personálne a technické zabezpečenie**

V hodnotenom období vydavateľstvo sídlilo na Mýtnej ulici (centrála), pričom hlavné skladové priestory tlačovín a bývalé výrobné zariadenia boli situované v suterénnych priestoroch ŠDJH. V roku 2019 pracovalo vo vydavateľstve 9 kmeňových zamestnancov (riaditeľ, 1 ekonómka, 1 pracovníčka marketingu a distribúcie, 2 jazykové redaktorky, 3 grafici a 1 pracovníčka odbytu).

1. **Financovanie**

Vydavateľstvo malo na rok 2019 k dispozícii dotáciu na výdavky spojené s vydávaním študijnej literatúry (ŠL) prostriedky presunuté z roku 2018 vo výške 447,48 €. Vzhľadom na náklady v roku 2018 a predpokladaný vývoj vydávania študijnej literatúry a vybraných prezentačných titulov STU vydavateľstvo v rozpočte na rok 2019 navrhovalo schváliť dotáciu vo výške 280 000 €. Tento návrh bol postupne znížený a vydavateľstvu bola na rok 2019 pridelená a Akademickým senátom schválená dotácia na vydávanie študijnej literatúry v objeme 230 000 €. Táto dotácia však nepokryla všetky výdavky roku 2019 a rozdiel je potrebné dofinancovať rozpočtu na rok 2020. Prekročenie pridelenej dotácie bolo spôsobené neplánovaným vydaním spomienkovej publikácie Profesori 1937 – 2017 v sume 2515,83 €. Z hľadiska nákladov tvorili najväčšie položky mzdy (105 485,97 €), odvody (36363,32 €), autorské a recenzné honoráre (36 138,64 €), tlač a spotreba materiálu (31 024,38 €).

1. **Vydávanie publikácií podľa edičného plánu**

V rámci hlavnej činnosti Vydavateľstvo SPEKTRUM STU vydalo v roku 2019 v súlade s edičnými plánmi fakúlt 32 titulov študijnej literatúry. Náklady na tlač a autorské a recenzné honoráre boli v roku 2019 vo výške 33 536,22 €. Podrobnejšie údaje o nákladoch na vydávanie študijnej literatúry v roku 2019 sú uvedené v tabuľke 1. Počet skrípt, vysokoškolských učebníc a monografií za jednotlivé fakulty vydaných v roku 2019 je uvedený v tabuľke 2. Tabuľka 3 obsahuje detailnejšie informácie (autori, názvy, edícia atď.) o jednotlivých tituloch študijnej literatúry vydanej v roku 2019.

**Tab. 1. Publikácie podľa edičného plánu v roku 2019**

|  |  |  |  |  |  |  |
| --- | --- | --- | --- | --- | --- | --- |
|  | **Počet titulov** | **Náklad (ks)** | **Materiálové náklady** | **Autorské odmeny+AH** | **Recenzné honoráre** | **MN+AO+RH** |
| **FA** | 0 | 0 | 0 | 0 | 0 | **0** |
| **FEI** | 4 | 340 | 2119,93 | 2707,96 | 745,56 | **5573,45** |
| **FCHPT** | 4 | 420 | 2809,77 | 3154,91 | 1499,83 | **7464,51** |
| **FIIT** | 1 | 50 | 387,53 | 217,03 | 0 | **604,56** |
| **MTF** | 2 | 0 | 20,36 | 751,13 | 428,18 | **1199,67** |
| **SjF** | 8 | 600 | 2381,98 | 4111,04 | 1054,56 | **7547,58** |
| **SvF** | 11 | 500 | 3008,77 | 5376,47 | 1353,96 | **9739,20** |
| **ÚM** | 2 | 120 | 1173,59 | 0 | 233,66 | **1407,25** |
| **Spolu** | **32** | **2030** | **11901,93** | **16318,54** | **5315,75** | **33536,22** |

**Tab. 2. Zastúpenie jednotlivých druhov študijnej literatúry v roku 2019**


|  |  |  |  |  |
| --- | --- | --- | --- | --- |
| **Fakulta** | **Skriptá (S)** | **Vysokoškolské učebnice (VU)** | **Monografie (M)** | **Spolu** |
| **FA** | 0 | 0 | 0 | **0** |
| **FEI** | 1 | 2 | 1 | **4** |
| **FCHPT** | 1 | 2 | 1 | **4** |
| **FIIT** | 1 | 0 | 0 | **1** |
| **MTF** | 1 | 0 | 1 | **2** |
| **SjF** | 5 | 2 | 1 | **8** |
| **SvF** | 8 | 2 | 1 | **11** |
| **ÚM** | 1 | 1 | 0 | **2** |
| **Spolu** | **18** | **9** | **10** | **32** |

**Tab. 3. Zoznam titulov študijnej a inej literatúry vydaných v roku 2019**

|  |  |  |  |  |  |  |
| --- | --- | --- | --- | --- | --- | --- |
| **ISBN** | **STU** | **ŠL** | **Autor** | **Názov** | **Vyd.** | **Ks** |
| 978-80-227-4934-3 | **FEI** | VU | Vavrinský, Tvarožek | Úvod do senzoriky | 1 | 60 CD |
| 978-80-227-4968-8 | **FEI** | S | Drozda | Zbierka príkladov v jazyku C++ | 1 | 30 CD |
| 978-80-227-4966-4 | **FEI** | M | Janíček a kol. | Obnoviteľné zdroje na Slovensku a ich vplyv na elektrizačnú sústavu | 1 | 100 |
| 978-80-227-4886-5 | **FEI** | VU | Janíček a kol. | Rozvodné zariadenia v energetike | 1 | 150 |
| 978-80-227-4872-8 | **FCHPT** | VU | Koman, Maroszová | Technológia anorganických materiálov | 1 | 200 |
| 978-80-227-4897-1 | **FCHPT** | VU | Bajus | Chemické procesy v organickej technológii a petrochémii | 1 | 100 |
| 978-80-227-4906-0 | **FCHPT** | S | Kreps, Schmidt | Laboratórne cvičenie z analýzy tukov, olejov a ich sprievodných látok | 1 | 70 |
| 978-80-227-4911-4 | **FCHPT** | M | Jablonský, Šima | Deep eutectic Solvents in Biomass Valorization | 1 | 50 |
| 978-80-227-4851-0 | **FIIT** | S | Macko | Základy konfigurácie prepínacích a smerovacích sieťových zariadení | 1 | 50 |
| 978-80-227-4963-3 | **MTF** | S | Rantuch, Martinka | Hasiace látky a ich technológie | 1 | www |
| 978-80-227-4971-8 | **MTF** | M | Chmelíková | Subject English Language 1. Simple Improvements for Teaching Reading | 1 | www |
| 978-80-227-4905-3 | **SjF** | M | Peciar a kol. | Tlakové účinky partikulárneho materiálu na lopatku homogenizátora | 1 | 100 |
| 978-80-227-4894-0 | **SjF** | S | Gábrišová, Brusilová | Tepelné spracovanie. Návody na cvičenia | 1 | 100 |
| 978-80-227-4920-6 | **SjF** | S | Hučko a kol. | Športová biomechanika | 1 | 50 |
| 978-80-227-4922-0 | **SjF** | S | Ondrejkovič a kol. | Riadenie systémov s rozloženými parametrami NNC | 1 | 100 |
| 978-80-227-4944-2 | **SjF** | S | Olšiak | Technická diagnostika hydraulických systémov | 1 | 75 |
| 978-80-227-4945-9 | **SjF** | S | Olšiak, Mlkvik | Experimentálne metódy. Návody na cvičenia | 1 | 75 |
| 978-80-227-4979-4 | **SjF** | VÚ | Součková, Jerz | Logistika v odbore | 1 | 50 |
| 978-80-227-4969-5 | **SjF** | VÚ | Gulanová a kol. | Karosérie | 1 | 50 |
| 978-80-227-4895-7 | **SvF** | S | Marčiš | Automatizované fotogrametrické metódy v procese digitalizácie kultúrneho dedičstva | 1 | www |
| 978-80-227-4903-9 | **SvF** | S | Krajčík a kol. | Energetické hodnotenie budov | 2. d. | 200 |
| 978-80-227-4925-1 | **SvF** | S | Víchová | Zdravotná technika 2. Plynovody | 1 | 100 |
| 978-80-227-4918-3 | **SvF** | VÚ | Knor, Tomek | Optimalizácia 2 | 1 | www |
| 978-80-227-4924-4 | **SvF** | S | Kopáčik a kol. | Geodézia v podzemných priestoroch | 1 | www |
| 978-80-227-4957-2 | **SvF** | M | Šulek | Optimalizácia prevádzky vodných elektrární | 2 | 200 |
| 978-80-227-4929-9 | **SvF** | S | Mészárosová, Tereňová | Deskriptívna geometria 1. Stredové premietanie a lineárna perspektíva | 1 | www |
| 978-80-227-4954-1 | **SvF** | VÚ | Chmúrny | Tepelná ochrana budov. Tepelnoizolačné vlastnosti stavebných konštrukcií | 1 | www |
| 978-80-227-4967-1 | **SvF** | S | Minarechová, Macák | Zbierka riešených úloh z matematiky 2 pre odbor Geodézia a kartografia. | 1 | www |
| 978-80-227-4965-7 | **SvF** | S | Gajniak, Gajniak | LAW | 1 | www |
| 978-80-227-4978-7 | **SvF** | S | Makýš | Historické stavebné technológie a materiály. Staviteľstvo bastiónových pevností | 1 | www |
| 978-80-227-4909-1 | **ÚM** | S | Pánik, Jantová | Bioekonomika | 1 | 60 |
| 978-80-227-4927-5 | **ÚM** | VÚ | Bondareva a kol. | Základy podvojného účtovníctva v priemyselných podnikoch. Teória a praktické aplikácie | 1 | 60 |

1. **Vybrané tituly Vydavateľstva SPEKTRUM STU**

**V roku 2019 Vydavateľstvo SPEKTRUM STU vydalo 5 reprezentačných a 1 encyklopedický titul**, a to výpravnú monografiu o Dionýzovi Ilkovičovi (**Zakladateľ slovenskej fyziky – Život a dielo Dionýza Ilkoviča**), odbornú publikáciu o významných fyzikoch (**Na začiatku bol Newton**), učebnicu o teóriách a priekopníkoch v oblasti vnútornej štruktúry kryštálov (**Symetria kryštálov**), inžiniersko-architektonickú publikáciu o verejnom osvetlení Bratislavy (**Lampy verejného osvetlenia v Bratislave – Sprievodca premenami verejného osvetlenia hlavného mesta SR**), monografiu reagujúcu na súčasný environmentálny problém s mikroplastmi (Mikroplasty?! Od výroby po náš tanier) a aktualizovaný encyklopedický zoznam profesorov STU (Profesori STU 1937 – 2017).

****

****

**Tab. 4. Vybrané tituly v roku 2019**

|  |  |  |  |  |  |
| --- | --- | --- | --- | --- | --- |
| **ISBN** |  | **Typ** | **Autor** | **Názov** | **Náklad** |
| 978-80-227-4879-7 | **STU** | M | Šebesta | Zakladateľ slovenskej fyziky  Život a dielo Dionýza Ilkoviča | 500 |
| 978-80-227-4896-4 | **STU** | VU | Majerníková | Na začiatku bol Newton | 300 |
| 978-80-227-4914-5 | **STU** | VU | Červeň | Symetria kryštálov | 120 |
| 978-80-227-4961-9 | **STU** | M | Nýdr/Bisták | Lampy verejného osvetlenia v Bratislave (Sprievodca premenami verejného osvetlenia hlavného mesta SR) | 350 |
| 978-80-227-4974-9 | **STU** | M | Grenčíková a kol. | Mikroplasty?! Od výroby po náš tanier | 500 |
| 978-80-227-4919-0 | **STU** | Enc. | Kolektív Archívu STU | Profesori STU 1937 – 2017 | 400 |

1. **Výzvy na vydanie publikácií**

Ešte v roku 2018 bolo vyhlásené ďalšie kolo Výzvy na vydanie publikácie, pričom prípadní autori si mohli vybrať zo štyroch aktuálnych tém: 1. Korene technického vzdelávania na Slovensku; 2. Slovenská ľudová technická tvorivosť (remeslá, technológie, využívanie prírodných materiálov); 3. Zaujímavé slovenské technické diela; 4. Chémia okolo nás. Časť prihlásených titulov je už vydaná a v súčasnosti je v štádiu rozpracovania ešte niekoľko vybraných prezentačných titulov (1. Tomáš Mackuľak/Anna Grenčíková – **Drogy okolo nás**; 2. Juraj Šebesta – **I. Newton –** **Matematické princípy prírodnej filozofie**; 3. Milan Petráš – **Dejiny technických škôl**). Vzhľadom na väčší počet a rozpracovanosť pripravovaných vybraných titulov **vydavateľstvo odporúča vyhlásiť ďalšie kolo Výzvy na vydanie publikácie najskôr po prehodnotení možností v závislosti od schválenia rozpočtu na rok 2020.**

1. **Vydávanie tlačovín mimo edičného plánu**

V tabuľke 5 je prehľad zákaziek mimo edičného plánu realizovaných pre jednotlivé fakulty a pracoviská STU za celé sledované obdobie. Produkciu tlačovín mimo edičného plánu predstavovala predovšetkým tlač zborníkov, vedeckých prác, propagačných materiálov, študijných programov a doplnkového merkantilu.

**Tab. 5. Tlačoviny mimo edičného plánu v roku 2019**

|  |  |  |
| --- | --- | --- |
|  | **Zákazky** | **[€]** |
| **FA** | 9 | 3 742,06 |
| **FEI** | 10 | 854,40 |
| **FCHPT** | 11 | 5 794,67 |
| **FIIT** | 4 | 556,51 |
| **MTF** | 4 | 1 428,12 |
| **SjF** | 16 | 2 772,27 |
| **SvF** | 5 | 1 171,31 |
| **Rektorát** | 25 | 15 845,36 |
| **ÚM** | 1 | 296,84 |
| **ÚZ ŠDaJ** | 0 | 0 |
| **Spolu STU** | **85** | **32 461,54** |
| **Externé** | 24 | 16 768,94 |
| **Spolu** | **109** | **49 230,48** |

**Finančné náklady na tieto zákazky si fakulty a pracoviská univerzity hradia z vlastných pridelených prostriedkov.** Vydavateľstvo spracovalo touto formou v roku 2019 spolu 85 zákaziek v celkovej hodnote 32 461,54 €. Externých zákaziek (mimo STU) bolo 24, v celkovej hodnote 16 768,94 €.

1. **Predaj publikácií z Vydavateľstva STU**

V roku 2019 sa predali publikácie v celkovej hodnote 33073,84 €. Na internetový predaj pripadá výnos v objeme 3131,55 €. Tabuľka 6 poskytuje prehľad predaja na jednotlivých predajných miestach. V poslednom riadku tabuľky je uvedený podiel zastúpenia zdrojov publikácií podľa fakúlt. Najväčšie zastúpenie na predaji majú už tradične tituly autorov zo SvF, FCHPT a SjF, až s veľkým odstupom nasledujú ostatné fakulty.

**Tab. 6. Predaj produkcie vydavateľstva a podiel zdrojov publikácií v roku 2019**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **FA** | **FEI** | **FCHPT** | **MTF** | **SjF** | **SvF** | **ÚM** | **FIIT** | **STU** | **Spolu** |
| **Vyd. STU** | 25,71 | 130,94 | 180,00 | 101,34 | 581,36 | 658,01 | 84,06 | 720,00 | 1231,86 | **3713,28** |
| **Malé C. FEI** | 0,00 | 86,62 | 0,00 | 0,00 | 0,00 | 0,00 | 0,00 | 76,99 | 0,00 | **163,61** |
| **Malé C. CH** | 0,00 | 11,00 | 4662,43 | 2,63 | 13,09 | 9,99 | 222,75 | 0,00 | 147,44 | **5069,33** |
| **Partner T.** | 969,70 | 754,94 | 1594,75 | 520,59 | 2893,44 | 1424,84 | 407,54 | 769,26 | 3193,49 | **12528,55** |
| **Jaga** | 475,65 | 8,75 | 0,00 | 0,00 | 0,00 | 9722,89 | 82,29 | 0,00 | 16,93 | **10306,51** |
| **Hrdá** | 0,00 | 0,00 | 0,00 | 3,94 | 0,00 | 76,27 | 0,00 | 4,60 | 0,00 | **84,81** |
| **Arch Books** | 361,47 | 0,00 | 0,00 | 7,70 | 0,00 | 293,21 | 0,00 | 0,00 | 511,08 | **1173,46** |
| **CERM-CZ** | 0,00 | 0,00 | 0,00 | 0,00 | 34,29 | 0,00 | 0,00 | 0,00 | 0,00 | **34,29** |
| **Spolu** | **1832,53** | **992,25** | **6437,18** | **636,20** | **3522,18** | **12185,21** | **796,64** | **1570,85** | **5100,80** | **33073,84** |
|  |  |  |  |  |  |  |  |  |  |  |
| **%** | **5,541** | **3,000** | **19,463** | **1,924** | **10,649** | **36,842** | **2,409** | **4,750** | **15,422** | **100,000** |

1. **Distribúcia produkcie vydavateľstva elektronickou cestou**

Od roku 2016 sa distribúcia titulov ŠL realizuje aj elektronickou formou prostredníctvom autorizovaného prístupu do AIS. V súčasnosti sa na Dokumentovom serveri nachádza **474 titulov** študijnej literatúry z produkcie Vydavateľstva SPEKTRUM STU v elektronickej forme. **Od začiatku prevádzky (10/2016) do 31. 12. 2019 sa evidovalo celkovo 96 655 prístupov na Dokumentový server študijnej literatúry.** V hodnotenom roku 2019 sa zaznamenalo 18282 prístupov. Prístupy v jednotlivých mesiacoch znázorňuje tabuľka 7. Prehľad publikácií s najväčším počtom prístupov je v tabuľke 8.

**Tab. 7. Prístupy na Dokumentový server ŠL v jednotlivých mesiacoch roku 2019**

|  |  |
| --- | --- |
| **Mesiac** | **Prístupy** |
| **1** | 1608 |
| **2** | 2046 |
| **3** | 1199 |
| **4** | 1277 |
| **5** | 1041 |
| **6** | 477 |
| **7** | 1320 |
| **8** | 424 |
| **9** | 3107 |
| **10** | 2341 |
| **11** | 2475 |
| **12** | 967 |
| **Spolu 2018** | **18282** |

**Tab. 8. Publikácie na Dokumentovom serveri ŠL s najväčším počtom prístupov v roku 2019**

|  |  |  |
| --- | --- | --- |
| **Názov publikácie** | | **Prístupy** |
| 1 | Bou Ezzeddine A., Tvarožek J. – PROGRAMOVANIE V JAZYKU C V RIEŠENÝCH PRÍKLADOCH (1) | 354 |
| 2 | Dický J a kol. – PRUŽNOSŤ A PEVNOSŤ, Pomôcka na cvičenia | 191 |
| 3 | Šabo M. – MATEMATIKA I | 187 |
| 4 | Jasem M., Horanská Ľ. – MATEMATIKA I, Zbierka úloh | 175 |
| 5 | Psotný M., Véghová I. – STATIKA, Riešené príklady | 173 |
| 6 | Trokanová K. – MATEMATIKA I, II., Riešené príklady | 172 |
| 7 | Lukeš V. a kol. – FYZIKA, Praktikum | 169 |
| 8 | Volauf P. – PRAVDEPODOBNOSŤ A MATEMATICKÁ ŠTATISTIKA | 157 |
| 9 | Lukeš V., Klein E. – FYZIKA I, Úlohy a testy | 150 |
| 10 | Kopecký M. a kol. – GEOLÓGIA PRE STAVEBNÝCH INŽINIEROV | 148 |
| 11 | Jasem M., Kolesárová A. – MATEMATIKA II | 145 |
| 12 | Psotný M., Véghová I. – STATIKA, Návody na cvičenia | 145 |
| 13 | Záhonová V. – MATEMATIKA I, Riešené príklady | 141 |
| 14 | Žilinský J a kol. – KONŠTRUKCIE POZEMNÝCH STAVIEB, Konštrukcie spodnej stavby | 141 |
| 15 | Valášková Ľ., Tereňová Z., Vajsáblová M., Mészárosová K. – ÚVOD DO PREDMETU DESKRIPTÍVNA GEOMETRIA | 136 |
| 16 | Mészárosová K., Tereňová Z. – DESKRIPTÍVNA GEOMETRIA I, Stredové premietanie a lineárna perspektíva | 135 |
| 17 | Ondrejkovičová I. a kol. – ANORGANICKÁ CHÉMIA, Praktikum | 129 |
| 18 | Žilinský J., Gieciová M. – KONŠTRUKCIE POZEMNÝCH STAVIEB, Schody | 127 |
| 19 | Špildová D. – ENGLISH FOR CIVIL ENGINEERS | 126 |
| 20 | Vrábeľ R., Liška V. – MATEMATIKA II, Určitý integrál, Funkcia viac premenných, Diferenciálne rovnice | 122 |

1. **Agenda ISBN, povinné výtlačky**

Vydavateľstvo zabezpečilo v roku 2019 opäť kompletnú agendu súvisiacu s ISBN a povinnými výtlačkami v zmysle ISBN a v zmysle vnútornej smernice o rozposielaní povinných autorských, recenzných a iných výtlačkov na príslušné miesta. Celkovo bolo všetkým publikáciám pridelených 98 ISBN. V roku 2019 si vydavateľstvo splnilo aj svoju zákonnú povinnosť voči Ministerstvu kultúry SR a za rok 2018 vyplnilo a zaslalo rozsiahly komplexný štatistický dokument KULT 4-01.